Liste over standarder og specifikationer for elektroniske kommunikationsnet og -tjenester samt dertilhørende faciliteter og tjenester

(Foreløbig udgave)

(2002/C 331/04)

(EØS-relevant tekst)

FORKLARENDE BEMÆRKNINGER TIL DEN FORELØBIGE UDGAVE AF LISTEN OVER STANDARDER OG/ELLER SPECIFIKATIONER FOR ELEKTRONISKE KOMMUNIKATIONSNET OG -TJENESTER SAMT DERTILHØRENDE FACILITETER OG TJENESTER

Artikel 5, stk. 1, i direktiv 90/387/EØF(1), ændret ved direktiv 97/51/EF og artikel 17 i rammedirektiv 2002/21/EF(2), fastsætter, at Kommissionen udarbejder og offentliggør i De Europæiske Fællesskabers Tidende en liste over standarder og/eller specifikationer, som skal danne grundlag for at fremme et harmoniseret udbud af elektroniske kommunikationsnet, elektroniske kommunikationstjenester og dertil hørende faciliteter og tjenester (artikel 17, stk. 1) for at sikre interoperabilitet mellem tjenester og øge brugernes valgmuligheder (artikel 17, stk. 2)(3).

Nærværende liste erstatter den tidligere liste over ONP-egnede standarder (sjette udgave), der blev offentliggjort den 7. november 1998(4) i henhold til ONP-direktivet. Forpligtelserne i henhold til de nuværende lovrammer gælder fortsat, indtil de nye rammebestemmelser anvendes fra den 25. juli 2003 i overensstemmelse med artikel 28 i rammedirektivet.

De nye rammebestemmelser indebærer en række ændringer. Alle elektroniske kommunikationsnet, -tjenester og dertil hørende tjenester er nu omfattet af bestemmelserne. Listen over standarder må ændres tilsvarende. De vigtigste ændringer i denne udgave set i forhold til den sjette udgave af listen over ONP-egnede standarder fra 1998 er:

- En række standarder er udgået af listen over ONP-egnede standarder. De fleste af de standarder, der er forbundet med henstilling 92/382/EØF om pakkekoblede datatjenester og henstilling 92/383/EØF om ISDN, er udgået af listen.

- Der er tilføjet en række nye standarder til listen, navnlig i et nyt kapitel om radio- og tv-sendenet.

Der er tale om en liste over udvalgte standarder inden for de berørte områder. Rammedirektivets artikel 17, stk. 2, fastsætter, at så længe der ikke er offentliggjort standarder og/eller specifikationer på listen, tilskynder medlemsstaterne til anvendelse af standarder og/eller specifikationer, der er vedtaget af de europæiske standardiseringsorganisationer, og hvis sådanne standarder og/eller specifikationer ikke foreligger, tilskynder medlemsstaterne til anvendelse af internationale standarder eller rekommandationer, som er vedtaget af Den Internationale Telekommunikationsunion (ITU), Den Internationale Standardiseringsorganisation (ISO) eller Den Internationale Elektrotekniske Kommission (IEC)(5).

FORORD

1. Generelt

I henhold til artikel 5, stk. 1, i direktiv 90/387/EØF offentliggør Kommissionen en liste over standarder for harmoniserede tekniske grænseflader og/eller tjenestefaciliteter som led i tilrådighedsstillelsen af åbne net (ONP). I henhold til artikel 17, stk. 1, i rammedirektivet udarbejder og offentliggør Kommissionen i De Europæiske Fællesskabers Tidende en liste over standarder og/eller specifikationer, som skal danne grundlag for at fremme et harmoniseret udbud af elektroniske kommunikationsnet, elektroniske kommunikationstjenester og dertilhørende faciliteter og tjenester.

Forpligtelserne i henhold til de nuværende lovrammer gælder fortsat, indtil de nye rammebestemmelser anvendes fra den 25. juli 2003 i overensstemmelse med artikel 28 i rammedirektivet.

Listen over standarder vil blive revideret jævnligt for at tage højde for ny teknologi og ændringer i markedsforholdene. De berørte parter og interessegrupper opfordres til at kommentere denne foreløbige udgave.

Kommunikationsudvalget(6) er blevet hørt, for så vidt som listen vedrører artikel 17 i rammedirektivet.

2. Listens opbygning

- Kapitel I: Referenceliste for faste kredsløb ud over det minimumssæt, der er fastlagt i kapitel I i bilaget

- Kapitel II: Netadgang og samtrafik. Nummerportabilitet, operatørforvalg og fast operatørvalg

- Kapitel III: Ubundtet adgang til abonnentledninger

- Kapitel IV: Standarder for implementering af forskellige brugertjenester

- Kapitel V: Standarder til gennemførelse af databeskyttelseskrav

- Kapitel VI: Standarder for elektroniske kommunikationsnet bestemt til distribution af digitale radio- og tv-tjenester og dertilhørende faciliteter.

Bilag

Bilaget indeholder til orientering en liste over standarder og/eller specifikationer, som det er obligatorisk at anvende ifølge de gældende direktiver.

- Kapitel I: Referenceliste for det minimumssæt af faste kredsløb, som er anført i bilag II til direktiv 92/44/EØF(7), som ændret ved direktiv 97/51/EF(8), og i fremtiden ved direktiv 2002/22/EF [forsyningspligtdirektivet](9).

- Kapitel II: Tjenestekvalitetsparametre, som fastlagt i bilag III til direktiv 98/10/EF(10), ændret ved Kommissionens beslutning 2001/22/EF(11) og i fremtiden ved direktiv 2002/22/EF (forsyningspligtdirektivet), for operatører med forsyningspligt.

Når der ikke er angivet noget versionsnummer til standarden, gælder henvisningen i listen altid den version, der er gyldig på det tidspunkt, hvor listen offentliggøres.

Referencer til de ovennævnte direktiver er anført i punkt 7 i dette forord.

3. Listens standarder: status

Der opfordres til, at man følger de standarder, der er opført i kapitel I til VI, men der er ingen retlig forpligtelse til at anvende disse standarder. Artikel 17, stk. 2, i rammedirektivet lyder: "Medlemsstaterne fremmer anvendelse af de i stk. 1 omhandlede standarder og/eller specifikationer i forbindelse med udbud af tjenester, tekniske grænseflader og/eller netfunktioner, i det omfang det er strengt nødvendigt for at sikre interoperabilitet mellem tjenester og øge brugernes valgmuligheder"(12).

I overensstemmelse med artikel 17 i rammedirektivet er formålet med denne liste at "danne grundlag for at fremme et harmoniseret udbud af elektroniske kommunikationsnet, elektroniske kommunikationstjenester og dertil hørende faciliteter og tjenester" (stk. 1) "for at sikre interoperabilitet mellem tjenester og øge brugernes valgmuligheder" (stk. 2). Det bør man holde sig for øje, når man implementerer standarder, som tillader alternativer eller indeholder afsnit, hvis gennemførelse er frivillig.

Artikel 17, stk. 5 og 6, i rammedirektivet lyder: "Mener Kommissionen, at de i stk. 1 omhandlede standarder og/eller specifikationer ikke længere bidrager til udbud af harmoniserede elektroniske kommunikationstjenester, ikke længere opfylder forbrugernes behov eller hæmmer den teknologiske udvikling, skal den (...) fjerne dem fra den i stk. 1 omhandlede liste over standarder og/eller specifikationer."

4. Tekniske standarder og/eller specifikationer

De fleste af de standarder og specifikationer, der er opført på denne liste, er ETSI-produkter under både den tidligere og den nuværende ETSI-nomenklatur. Ifølge "ETSI-direktiverne"(13) defineres disse produkter som følger:

Produkter under den nuværende ETSI-nomenklatur:

ETSI-guide, EG: et ETSI-dokument, der hovedsagelig indeholder informative elementer godkendt til offentliggørelse efter en særlig godkendelsesprocedure (Membership Approval Procedure)

ETSI-standard, ES: et ETSI-dokument, der indeholder normative bestemmelser godkendt til offentliggørelse efter en særlig godkendelsesprocedure (Membership Approval Procedure)

teknisk specifikation fra ETSI, TS: et ETSI-dokument, der indeholder normative bestemmelser godkendt til offentliggørelse af et teknisk udvalg

teknisk rapport fra ETSI, TR: et ETSI-dokument, der hovedsagelig indeholder informative elementer godkendt til offentliggørelse af et teknisk udvalg

europæisk standard (telekommunikationsserien), EN: et ETSI-dokument, der indeholder normative bestemmelser godkendt til offentliggørelse gennem en proces med deltagelse af de nationale standardiseringsorganisationer og/eller nationale ETSI-delegationer, med følgevirkninger for stilstand og gennemførelse i national lovgivning

harmoniseret standard: en europæisk standard (EN) (telekommunikationsserien), som ETSI har fået mandat til at udarbejde fra Europa-Kommissionen i henhold til direktiv 98/48/EF (den seneste ændring af direktiv 83/189/EØF), og som er udarbejdet under hensyntagen til de relevante væsentlige krav i direktivet efter den nye metode. Der er offentliggjort en henvisning til denne standard i De Europæiske Fællesskabers Tidende

særlig rapport, SR: et ETSI-dokument, der indeholder oplysninger, som offentliggøres til referenceformål

Produkter under den tidligere ETSI-nomenklatur:

europæisk telestandard (ETS): et ETSI-dokument, som indeholder normative bestemmelser godkendt til offentliggørelse gennem en proces med deltagelse af de nationale standardiseringsorganisationer og/eller nationale ETSI-delegationer, med følgevirkninger for stilstand og gennemførelse i national lovgivning

teknisk rapport fra ETSI (ETR): et ETSI-dokument, der indeholder informative elementer godkendt til offentliggørelse af et teknisk udvalg.

5. ETSI's tretrinsprocedure for specifikation

Hvor det er relevant, angives det på listen, at standarderne er trin 1-, 2- eller 3-standarder. Dermed henvises til ETSI's tretrinsprocedure for specifikation (se ETR-010).

Trin 1 er en generel tjenestebeskrivelse fra brugerens synspunkt. Trin 2 er en beskrivelse af de nødvendige funktionaliteter og informationsstrømme for den tjeneste, der er beskrevet i trin 1. Trin 3 består i specifikation af signaleringsprotokollen ved brugernettets tilslutningsgrænseflade eller ved gateway'en mellem to offentlige net.

6. De anførte dokumenter kan rekvireres på følgende adresser:

ETSI Publications Office(14)

Postadresse: F - 06921 Sophia Antipolis Cedex Tlf. (33-4) 92 94 42 41 eller (33-4) 92 94 42 58 Fax (33-4) 93 95 81 33 E-post: publications@etsi.fr ( Websted: http://www.etsi.fr )

ITU Sales and Marketing Service (for ITU-T-dokumenter)

Postadresse: Place des Nations CH - 1211 Genève 20 Tlf. (41-22) 730 61 41 (engelsk),

(41-22) 730 61 42 (fransk),

(41-22) 730 61 43 (spansk)

Fax (41-22) 730 51 94 E-post: sales@itu.int ( Websted: http://www.itu.int ).

7. Henvisninger til EU-lovgivningen

I listen henvises der til følgende retsakter, der findes på http://europa.eu.int/ information_society/topics/ telecoms/regulatory/index_en.htm:

direktiv 2002/21/EF (rammedirektivet): Europa-Parlamentets og Rådets direktiv om fælles rammebestemmelser for elektroniske kommunikationsnet og -tjenester (EFT L 108 af 24.4.2002, s. 33)

direktiv 2002/19/EF (adgangsdirektivet): Europa-Parlamentets og Rådets direktiv om adgang til og samtrafik mellem elektroniske kommunikationsnet og tilhørende faciliteter (EFT L 108 af 24.4.2002, s. 7)

direktiv 2002/22/EF (forsyningspligtdirektivet): Europa-Parlamentets og Rådets direktiv om forsyningspligt og brugerrettigheder i forbindelse med elektroniske kommunikationsnet og -tjenester (EFT L 108 af 24.4.2002, s. 51)

direktiv 2002/58/EF (direktiv om databeskyttelse inden for elektronisk kommunikation): Europa-Parlamentets og Rådets direktiv om behandling af personoplysninger og beskyttelse af privatlivets fred i den elektroniske kommunikationssektor (EFT L 201 af 31.7.2002, s. 27)

direktiv 2002/20/EF (tilladelsesdirektivet): Europa-Parlamentets og Rådets direktiv om tilladelser til elektroniske kommunikationsnet og -tjenester (EFT L 108 af 14.4.2002, s. 21)

henstilling 2000/417/EF: Kommissionens henstilling om adgang til abonnentnet (EFT L 156 af 29.6.2000, s. 44)

forordning (EF) nr. 2887/2000: Europa-Parlamentets og Rådets forordning om ubundtet adgang til abonnentledninger (EFT L 336 af 30.12.2000, s. 4)

direktiv 90/387/EØF: Rådets direktiv om oprettelse af det indre marked for teletjenester ved gennemførelse af tilrådighedsstillelse af åbne net ONP (Open Network Provision - tilrådighedsstillelse af åbne net) (EFT L 192 af 24.7.1990, s. 1), ændret ved Europa-Parlamentets og Rådets direktiv 97/51/EF om ændring af Rådets direktiv 90/387/EØF og 92/44/EØF med henblik på tilpasning til konkurrenceforhold på telekommunikationsområdet (EFT L 295 af 29.10.1997, s. 23)

direktiv 92/44/EØF: Rådets direktiv om etablering af ONP-vilkår for faste kredsløb (EFT L 165 af 19.6.1992, s. 27), ændret ved Europa-Parlamentets og Rådets direktiv 97/51/EF om ændring af Rådets direktiv 90/387/EØF og 92/44/EØF med henblik på tilpasning til konkurrenceforhold på telekommunikationsområdet (EFT L 295 af 29.10.1997, s. 23), ændret ved Kommissionens beslutning af 7. januar 1998 om ændring af bilag II til Rådets direktiv 92/44/EØF (EFT L 14 af 20.1.1998, s. 27)

direktiv 95/47/EF (direktivet om tv-standarder): Europa-Parlamentets og Rådets direktiv om standarder for transmission af tv-signaler (EFT L 281 af 23.11.1995, s. 51)

direktiv 97/33/EF: Europa-Parlamentets og Rådets direktiv om samtrafik på teleområdet med henblik på at sikre forsyningspligtydelser og interoperabilitet ved anvendelse af ONP-principperne (EFT L 199 af 26.7.1997, s. 32)

direktiv 97/51/EF: Europa-Parlamentets og Rådets direktiv om ændring af Rådets direktiv 90/387/EØF og 92/44/EØF med henblik på tilpasning til konkurrenceforhold på telekommunikationsområdet (EFT L 295 af 29.10.1997, s. 23)

direktiv 98/10/EF: Europa-Parlamentets og Rådets direktiv om ONP-vilkår for taletelefonitjenesten og om udbud af forsyningspligtydelser på teleområdet under konkurrenceforhold (EFT L 101 af 1.4.1998, s. 24), ændret ved Kommissionens beslutning af 22. december 2000 om ændring af bilag III til Europa-Parlamentets og Rådets direktiv 98/10/EF (EFT L 5 af 10.1.2001, s. 12).

Den aktuelle liste vedrører standarder for telekommunikationsnet samt radio- og tv-sendenet og dertil hørende faciliteter. Den tilsidesætter ikke bestemmelserne i Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse(15), eller lister over standarder, der er offentliggjort i medfør af dette direktiv.

LISTE OVER STANDARDER OG SPECIFIKATIONER FOR ELEKTRONISKE KOMMUNIKATIONSNET OG -TJENESTER SAMT DERTILHØRENDE FACILITETER OG TJENESTER

Formålet med at offentliggøre standarder i denne liste er at opnå harmoniserede elektroniske kommunikationstjenester til gavn for brugere i hele EU, at sikre interoperabilitet og at støtte gennemførelsen af det nuværende og det fremtidige regelsæt. Hvad angår valget af standarder, er det overordnede princip at inkludere standarder, der er nøje knyttet til bestemmelserne i direktiverne.

KAPITEL I

Referenceliste for faste kredsløb ud over det minimumssæt, der er fastlagt i kapitel I i bilaget

De tekniske grænseflader og/eller tjenestefunktioner, der er medtaget i dette kapitel, omfatter de elementer, der er opstillet i bilag III til direktiv 92/44/EØF.

DIGITAL

>TABELPOSITION>

>TABELPOSITION>

KAPITEL II

Standarder for netadgang og samtrafik. Nummerportabilitet, operatørforvalg og fast operatørvalg

SAMTRAFIK MELLEM NET

Dette afsnit indeholder standarder for samtrafik mellem koblede net, herunder samtrafik mellem intelligente net. De opstillede standarder for samtrafik er baseret på Signalsystem 7 (SS7).

>TABELPOSITION>

>TABELPOSITION>

ADGANG FOR TJENESTEUDBYDERE

Dette afsnit indeholder standarder for adgang til net ved andre punkter end de nettermineringspunkter, som tilbydes til hovedparten af slutbrugerne.

>TABELPOSITION>

NUMMERPORTABILITET, OPERATØRFORVALG OG FAST OPERATØRVALG

De tekniske grænseflader og/eller tjenestefunktioner, der anføres i dette afsnit, er baseret på artikel 19 i forsyningspligtdirektivet om nummerportabilitet mellem operatører, operatørforvalg og fast operatørvalg.

>TABELPOSITION>

>TABELPOSITION>

>TABELPOSITION>

KAPITEL III

Ubundtet adgang til abonnentledninger

De tekniske grænseflader og/eller tjenestefunktioner, der er anført i dette afsnit, vedrører ubundtet adgang til abonnentledninger i henhold til henstilling 2000/417/EF og forordning (EF) nr. 2887/2000 om ubundtet adgang til abonnentledninger.

>TABELPOSITION>

KAPITEL IV

Standarder for implementering af forskellige brugertjenester

I dette kapitel anføres de tekniske grænseflader og/eller tjenestefunktioner, der er egnede til implementering af forskellige brugertjenester i overensstemmelse med forsyningspligtdirektivet.

ANALOG TOTRÅDSGRÆNSEFLADE OG BRUG AF TONER

I henhold til artikel 4 i forsyningspligtdirektivet skal medlemsstaterne sikre, at alle rimelige anmodninger om tilslutning til det offentlige telefonnet på et fast sted og om adgang til offentligt tilgængelige telefonitjenester på et fast sted efterkommes af mindst én operatør.

>TABELPOSITION>

STANDARDER FOR TJENESTER OG ANDRE FACILITETER FOR HANDICAPPEDE BRUGERE

I henhold til artikel 7 i forsyningspligtdirektivet skal medlemsstaterne, hvor det er relevant, træffe særlige foranstaltninger for at sikre, at handicappede brugere har adgang til offentligt tilgængelige telefonitjenester, svarende til andre slutbrugeres adgang og til en rimelig pris.

>TABELPOSITION>

NUMMEROPLYSNINGSTJENESTER

I henhold til artikel 5 i forsyningspligtdirektivet skal medlemsstaterne sikre, at mindst én nummeroplysningstjeneste, der omfatter alle abonnenters numre, er tilgængelig for alle brugere.

>TABELPOSITION>

LOKALISERING AF OPKALD

I henhold til artikel 26, stk. 3, i forsyningspligtdirektivet skal medlemsstaterne sikre, at virksomheder, der driver offentlige telefonnet, i det omfang, det er teknisk muligt, for samtlige opkald til det fælles europæiske alarmnummer ("112") stiller en lokaliseringsfacilitet til rådighed for de instanser, der varetager nødsituationer. I faste net vil opkaldslokalisering ske ved hjælp af nummervisning (CLIP: Calling Line Idenfication Presentation).

>TABELPOSITION>

EUROPÆISK ADGANGSKODE (3883)

I henhold til artikel 27 i forsyningspligtdirektivet skal medlemsstaterne sikre, at alle virksomheder, der driver offentlige telefonnet, ekspederer samtlige opkald til det europæiske telefonnummerområde.

>TABELPOSITION>

SUPPLERENDE FACILITETER

I henhold til artikel 29 i forsyningspligtdirektivet skal virksomheder, der driver offentlige telefonnet, understøtte brugen af DTMF-toner og stille nummervisning til rådighed, som anført i bilag I, del B.

DTMF (dual-tone multi-frequency)

>TABELPOSITION>

A-nummervisning i offentlige telefonnet

>TABELPOSITION>

A-nummervisning i ISDN-net

>TABELPOSITION>

A-nummervisning i GSM-net

>TABELPOSITION>

KONTROL MED UDGIFTER

I henhold til artikel 10 og bilag I, del A, i forsyningspligtdirektivet skal virksomheder med forsyningspligt tilbyde en række tjenester, der gør det muligt for forbrugerne at overvåge og kontrollere deres udgifter. Da forsyningspligten ikke omfatter ISDN, er der kun opført standarder for tjenester i offentlige koblede telefonnet.

Spærring af udgående opkald

>TABELPOSITION>

KAPITEL V

Standarder til gennemførelse af databeskyttelseskrav

I dette kapitel anføres de tekniske grænseflader og/eller tjenestefunktioner, der er egnede til gennemførelse af kravene i direktivet om databeskyttelse inden for elektronisk kommunikation og forsyningspligtdirektivet. For nogle af de faciliteter, der også behandles i forsyningspligtdirektivet, er de relevante standarder dog placeret andre steder i listen.

VISNING AF A-NUMMER OG AF TILSLUTTET NUMMER

De tekniske grænseflader og/eller tjenestefunktioner, der er anført i denne del, vedrører visning af A-nummer og af tilsluttet nummer i overensstemmelse med kravene i artikel 8 i direktivet om databeskyttelse inden for elektronisk kommunikation.

>TABELPOSITION>

LOKALISERINGSDATA FOR OFFENTLIGE TELEFONTJENESTER

I henhold til artikel 26, stk. 3, i forsyningspligtdirektivet skal medlemsstaterne sikre, at virksomheder, der driver offentlige telefonnet, for samtlige opkald til det fælles europæiske alarmnummer (112) stiller en lokaliseringsfacilitet til rådighed for de instanser, der varetager nødsituationer. I henhold til artikel 9 i direktivet om databeskyttelse inden for elektronisk kommunikation skal abonnenten have mulighed for ved hjælp af en simpel anordning midlertidigt at forhindre behandling af lokaliseringsdata ved hvert enkelt opkald til nettet eller ved hver enkelt fremføring af kommunikation. I henhold til artikel 10 i direktivet om databeskyttelse inden for elektronisk kommunikation kan abonnentens midlertidige afvisning suspenderes med henblik på behandling af lokaliseringsdata for organisationer, der tager sig af nødopkald.

>TABELPOSITION>

AUTOMATISK VIDERESTILLING

I henhold til artikel 11 i direktivet om databeskyttelse inden for elektronisk kommunikation skal medlemsstaterne sikre, at enhver abonnent har mulighed for ved hjælp af en simpel, gebyrfri anordning at forhindre en tredjemand i at foretage automatisk viderestilling til abonnentens terminal.

>TABELPOSITION>

KAPITEL VI

Standarder for elektroniske kommunikationsnet bestemt til distribution af digitale radio- og tv-tjenester og dertilhørende faciliteter

I dette kapitel anføres de standarder, der er relevante i forbindelse med transmission af radio- og tv-tjenester i overensstemmelse med adgangsdirektivet, forsyningspligtdirektivet og rammedirektivet. Disse direktiver viderefører eller udvider de relevante bestemmelser i direktiv 95/47/EF om standarder for transmission af tv-signaler (herefter omtalt som direktivet om tv-standarder).

INTEROPERABILITET MELLEM FORBRUGER-TV-UDSTYR

I henhold til artikel 3 og artikel 4, litra d), i direktivet om tv-standarder skal tv-apparater være udstyret med mindst ét stik baseret på en åben grænseflade (som bygger på standarder udarbejdet af en anerkendt europæisk standardiseringsorganisation). Dette krav videreføres i ændret form i artikel 24 og bilag VI i forsyningspligtdirektivet.

>TABELPOSITION>

ADGANGSSTYRINGSSYSTEMER

I overensstemmelse med artikel 4, litra a), i direktivet om tv-standarder skal forbrugerudstyr kunne dekryptere digitale tv-signaler baseret på den fælles europæiske krypteringsalgoritme samt gengive signaler, der transmitteres ukodet. Samme krav stilles i artikel 24 og bilag VI i forsyningspligtdirektivet.

I henhold til artikel 6, stk. 1, samt bilag I til adgangsdirektivet skal medlemsstaterne sikre, at betingelserne i dette finder anvendelse på adgangsstyring for digitale radio- og tv-tjenester. Disse bestemmelser viderefører de fleste af bestemmelserne i artikel 4 i direktivet om tv-standarder og udvider anvendelsesområdet til at omfatte radiotjenester.

>TABELPOSITION>

TRANSMISSIONSSYSTEMER

Digital tv-transmission

Artikel 2, litra a), i direktivet om tv-standarder lyder: "For al kabel-, satellit- eller jordbaseret tv-transmission til seere i Fællesskabet gælder følgende: (...) hvis transmissionen er 100 % digital, anvendes et transmissionssystem, som bygger på standarder udarbejdet af en anerkendt europæisk standardiseringsorganisation."

>TABELPOSITION>

Digital radiotransmission

Dette afsnit indeholder en standard, der er egnet i forbindelse med transmission af digitale radiotjenester.

>TABELPOSITION>

TJENESTER

I henhold til artikel 18 og artikel 17, stk. 2, i rammedirektivet skal medlemsstaterne fremme interoperabilitet mellem digitale tv-tjenester.

>TABELPOSITION>

PROGRAMMERINGSGRÆNSEFLADER FOR APPLIKATIONER (API)

Ifølge artikel 18, stk. 1, litra a), i rammedirektivet skal medlemsstaterne i overensstemmelse med bestemmelserne i artikel 17, stk. 2, tilskynde udbydere af digitale interaktive tv-transmissioner beregnet til udsendelse til offentligheden inden for Fællesskabet på digitale interaktive tv-platforme, uanset transmissionsform, til at anvende en åben API-grænseflade.

Multimedia Home Platform

>TABELPOSITION>

(1) Rådets direktiv 90/387/EØF af 28. juni 1990 om oprettelse af det indre marked for teletjenester ved gennemførelse af tilrådighedsstillelse af åbne net (ONP) (Open Network Provision - tilrådighedsstillelse af åbne net) (EFT L 192 af 24.7.1990, ændret ved Europa-Parlamentets og Rådets direktiv 97/51/EF (EFT L 295 af 29.10.1997).

(2) EFT L 108 af 24.4.2002, s. 33.

(3) En tilsvarende formulering findes i artikel 5, stk. 1, i direktiv 90/387/EØF.

(4) EFT C 339 af 7.11.1998, s. 6.

(5) En tilsvarende formulering findes i artikel 5, stk. 2, i direktiv 90/387/EØF.

(6) Nedsat i henhold til artikel 22 i rammedirektivet.

(7) EFT L 165 af 19.6.1992.

(8) EFT L 295 af 29.10.1997, s. 23.

(9) Artikel 18, stk. 1: "Hvis en national tilsynsmyndighed (...) konstaterer, at der på markedet for udbud af en del af eller hele minimumssættet af faste kredsløb ikke er reel konkurrence, skal den (...) under anvendelse af artikel 17 i direktiv 2002/21/EF (rammedirektivet) [pålægge] (...) forpligtelser vedrørende udbud af minimumssættet af faste kredsløb, som anført i den liste over standarder, der offentliggøres i De Europæiske Fællesskabers Tidende, samt vedrørende vilkår som anført i bilag VII i dette direktiv for sådant udbud".

(10) EFT L 101 af 1.4.1998, s. 24.

(11) EFT L 5 af 10.1.2001, s. 12.

(12) En tilsvarende formulering findes i artikel 5, stk. 1, i direktiv 90/387/EØF.

(13) Findes på http://portal.etsi.org/directives/

(14) ETSI-dokumenter kan også downloades fra følgende adresse:

http://pda.etsi.org/pda/ queryform.asp

(15) EFT L 91 af 7.4.1999, s. 10.

BILAG

Dette bilag indeholder til orientering en liste over standarder og/eller specifikationer, som det er obligatorisk at anvende ifølge de gældende direktiver.

Der er tale om følgende grupper af standarder og specifikationer:

- de standarder for faste kredsløb, som er anført i bilag II til direktiv 92/44/EØF

- de tjenestekvalitetsparametre, der er fastlagt i bilag III til direktiv 98/10/EF, ændret ved Kommissionens beslutning af 22. december 2000 om ændring af bilag III til direktiv 98/10/EF.

KAPITEL I

Referenceliste for faste kredsløb, som er anført i bilag II til direktiv 92/44/EØF

I henhold til artikel 7 i direktiv 92/44/EØF er visse virksomheder forpligtet til at udbyde et minimumssæt af faste kredsløb, som opfylder de tekniske specifikationer, der angives i direktivets bilag II. Når dette direktiv ophæves den 24. juli 2003, videreføres disse forpligtelser i overensstemmelse med artikel 16, stk. 1, i forsyningspligtdirektivet. Forpligtelser vedrørende udbud af minimumssættet af faste kredsløb skal revurderes i overensstemmelse med artikel 16, stk. 3, og artikel 18, stk. 1, i det nævnte direktiv. I henhold til artikel 18, stk. 2, i forsyningspligtdirektivet skal medlemsstaterne trække forpligtelser vedrørende udbud af faste kredsløb tilbage, når der er reel konkurrence på markedet.

ANALOG

>TABELPOSITION>

>TABELPOSITION>

DIGITAL

>TABELPOSITION>

KAPITEL II

Tjenestekvalitetsparametre

I henhold til artikel 12 i direktiv 98/10/EF om ONP-vilkår for taletelefonitjenesten og om udbud af forsyningspligtydelser på teleområdet under konkurrenceforhold, ændret ved Kommissionens beslutning af 22. december 2000 om ændring af bilag III til direktiv 98/10/EF, skal som minimum organisationer med en stærk markedsposition opbevare ajourførte oplysninger om kvaliteten af deres udbud på grundlag af de parametre, der er fastlagt i bilag III til direktivet. Når dette direktiv ophæves den 24. juli 2003, videreføres denne forpligtelse i henhold til artikel 11 i forsyningspligtdirektivet, ifølge hvilken operatører med forsyningspligt skal offentliggøre fyldestgørende og ajourførte oplysninger om kvalitetsmålinger på forsyningspligtområdet på grundlag af de tjenestekvalitetsparametre, definitioner og målemetoder, der er anført i bilag III til direktivet.

>TABELPOSITION>